APSTIPRINU\_\_\_\_\_\_\_\_\_\_\_\_\_\_\_

Ādažu novada domes

Sporta daļas vadītājs

Arnis Rozītis

12.05.2020.

**ĀDAŽU SPORTA CENTRA ĀRA SPORTA LAUKUMU UN STADIONA IZMANTOŠANAS NOTEIKUMI**

1. **Vispārīgie jautājumi**
	1. Šie noteikumi nosaka Ādažu sporta centra āra sporta laukumu un stadiona (turpmāk – STADIONS) iekšējās kārtības noteikumus (turpmāk – NOTEIKUMI), kas ir saistoši ikvienam STADIONA apmeklētājam.
	2. STADIONA teritorijā ietilpst Stadions ar asfaltētu segumu, dabīgā zāliena futbola laukums, āra basketbola un volejbola laukumi.
	3. Apmeklētājs pirms STADIONA apmeklējuma rūpīgi iepazīstas ar NOTEIKUMIEM un uzturēšanās laikā tos ievēro.
	4. NOTEIKUMI ir jāievēro visiem apmeklētājiem neatkarīgi no vecuma un dzimuma.
	5. STADIONA publiskas izmantošanas laikā apmeklētāji drīkst nodarboties ar fiziskām aktivitātēm bez maksas, netraucējot Ādažu vidusskolas (turpmāk – ĀVS), Ādažu Bērnu un Jaunatnes sporta skolas (turpmāk – ĀBJSS), kā arī nomnieku organizētās nodarbības, ievērojot STADIONA noteikumus.
	6. STADIONA publiskās izmantošanas laikā, apmeklētājiem AIZLIEGTS sniegt maksas pakalpojumus, vadot individuālas vai grupu nodarbības. Visa veida nodarbību organizēšana ir jāsaskaņo ar Ādažu novada domes Sporta daļas vadītāju.
	7. Ādažu sporta centrs (turpmāk – ĀSC) nenes atbildību par apmeklētāju personīgajām mantām un materiālām vērtībām.
	8. Sliktu laika apstākļu gadījumā, STADIONA laukumi kļūst slideni, kas palielina negadījuma risku sportojot.

**II Kārtības noteikumi**

1. Stadions atvērts apmeklētājiem no plkst. 9:00 – 22:00.
2. Apmeklētājiem ievērot ĀVS, ĀBJSS un īrnieku treniņu grafiku un netraucēt to norisi.
3. Bērni līdz 8 gadu vecumam, drīkst atrasties un apmeklēt sporta nodarbības un pasākumus stadionā, tikai pilngadīgu personu – treneru, sporta skolotāju, vecāku, vecvecāku uzraudzībā.
4. Katrs stadiona apmeklētājs pats uzņemas atbildību par savas veselības un inventāra atbilstību izvēlēto aktivitāšu veikšanai.
5. **Stadiona apmeklētājiem aizliegts:**
	1. darboties, neiepazīstoties ar iekšējās kārtības noteikumiem;
	2. ienest un lietot alkoholiskos dzērienus, narkotiskās un citas apreibinošas vielas, atrasties to iespaidā;
	3. ienest un lietot dzērienus un ēdienus stikla vai citos traukos un iepakojumos, kas varētu tikt izmantoti cilvēku savainošani;
	4. smēķēt;
	5. ienest indīgas vielas, ieročus un sprāgstvielas;
	6. ienest visa veida metāliskus, koka vai cita veida priekšmetus, kas varētu tikt izmantoti kā ieroči, vai savādākā veidā traucēt sacensību, vai pasākumu norisi un apdraudēt cilvēku dzīvību, veselību un drošību;
	7. ienest un izmantot lāpas, dūmu sveces un tanlīdzīgus priekšmetus;
	8. ieiet stadiona palīgtelpās nepiederošām personām;
	9. piegružot stadionu un tam pieguļošo teritoriju ar sadzīves atkritumiem;
	10. spļaut, kārtot dabiskās vajadzības tam nepiemērotās vietās;
	11. ievest dzīvniekus;
	12. pārvietoties pa stadiona skrejceļu un futbola laukuma zālienu ar velosipēdu un cita veida mehāniskiem pārvitošanās līdzekļiem;
	13. iebraukt ar motorizētiem transportlīdzekļiem ( izņemot stadiona apkalpojošo personālu);
	14. lauzt, aprakstīt vai citādi bojāt stadiona aprīkojumu, iekārtas un inventāru, patvaļīgi izvietot informācijas nesējus;
	15. bojāt informatīvās zīmes;
	16. patvaļīgi pārvietot stadiona elementus ārpus norādītās teritorijas;
	17. izvietot un izteikt necenzētus un nacionālo cieņu aizskarošus saukļus un vārdus, traucēt sabiedrisko kārtību un pārkāpt vispārpieņemtās uzvedības normas;
	18. vārdiski un fiziski aizskart sacensību dalībniekus, tiesnešus, stadiona darbiniekus un apmeklētājus, traucēt pasākumu norisi;
	19. atrasties stadionā ārpus minētā darba laika.
6. **Stadiona apmeklētāju pienākumi un atbildība:**
	1. ievērot stadiona apmeklēšanas laiku, atstājot tā teritoriju līdz stadiona slēgšanas brīdim;
	2. ievērot stadiona iekšējās kārtības noteikumus;
	3. saudzīgi izmantot stadiona aprīkojumu, ievērojot visus drošības nosacījumus;
	4. vērsties pret jebkuriem stadiona kārtības noteikumu pārkāpumiem, cenšoties tos novērst vai pārtraukt, vajadzības gadījumā informējot Domes atbildīgo personu, Valsts vai pašvaldības policiju;
	5. pārkāpumu gadījumā stadiona apmeklētājiem bez ierunām, nevilcinoties jāpakļaujas pasākuma atbildīgo personu, apsardzes dienesta, Domes, ĀSC darbinieku un policijas prasībām;
	6. atsevišķos gadījumos noteiktu apstākļu dēļ ( piem.: sporta sacensības, remontdarbi, kultūras pasākumi u.c.) stadiona apmeklējums var tikt ierobežots vai liegts;
	7. atturēties no jebkādas darbības vai rīcības, ja tā traucē, rada neērtības citiem stadiona apmeklētājiem, bez ierunām pildot noteikumu 16. punktā minēto personu, kā arī stadiona notiekošo sacensību vadītāju ( tiesnešu) norādījumus;
	8. stadiona apmeklētāji ir personīgi atbildīgi par savām personiskajām mantām. Stadiona administrācija par apmeklētāju atstātajām personīgajām mantām atbildību nenes.
		1. **Par fiziskajām aktivitātēm, pulcējoties STADIONĀ ārkārtējās situācijas laikā no 2020.gada 12.maija**
7. Fizisko aktivitāšu laikā, kā arī pirms un pēc tām ievērot savstarpējo vismaz 2 metru distanci. Minētie nosacījumi par savstarpējo distanci neattiecas uz vienā mājsaimniecībā dzīvojošām personām, kā arī vecāku un viņu nepilngadīgajiem bērniem (ja viņi nedzīvo vienā mājsaimniecībā);
8. Personām izvērtēt savu veselības stāvokli un stadionu AIZLIEGTS apmeklēt personām, ja personai ir elpceļu infekcijas slimības simptomi (drudzis, klepus, elpas trūkums), kā arī ja uz personu attiecas pašizolācijas, karantīnas vai izolācijas nosacījumi.
9. Personām vecākām par 65 gadiem, personām ar hroniskām slimībām (hroniskas elpošanas ceļu slimības, cukura diabēts, smagas sirds asinsvadu sistēmas slimības), kā arī personām ar imūndeficītu, atrodoties stadionā, ievērot īpašus piesardzības pasākumus, piemēram izvairīties no stadiona apmeklējuma, kad tur ir liels cilvēku pieplūdums.
10. Stadionā neatrodas personas, kuras atbilst kādai no personu grupām, kam ir noteikts pienākums ievērot stingru izolāciju, pašizolāciju vai mājas karantīnu, kā arī personas ar elpceļu infekcijas slimības pazīmēm.
11. Apmeklētājiem stingri ievērot Stadiona zonējumu (A, B un C zona).
12. Katrā no zonām vienlaicīgi var atrasties **ne vairāk kā 25 personas**, ieskaitot trenerus.
13. Treniņu nodarbības vada sertificēts treneris.
14. Pieļaujamas tikai tādas fiziskās aktivitātes, kuros nav fiziskas kontakts starp personām, tai skaitā arī sporta veidiem, kuros ir iesaistītas divas personas (piemēram badmintons, teniss, galda teniss, krosmintons utt.)
15. Nav pieļaujamas fiziskās aktivitātes, kuros ir fizisks kontakts starp personām (piemēram, cīņas sporta veidi, komandu sporta spēles u.tml.), izņemot, ja fizisko aktivitāšu laikā nenotiek fizisks kontakts starp personām un var nodrošināt savstarpēju 2 metru distanci.
16. Pieļaujami arī organizēti individuāli (vienai personai) treniņi (nodarbības) sporta treniņa (nodarbības) vadītāja vadībā. Ja tiek ievēroti noteikti sociālās (fiziskās) distancēšanās un epidemioloģiskās drošības pasākumi, bet jānodrošina, ka dažādu treniņgrupu darbs fiziski nepārklājas, kā arī tiek ievērots katras zonas pieļaujamais apmeklētāju skaits.
17. Strikti ievērot treniņu grafiku un izmantot tikai grafikā noteikto zonu;
18. Izmantot tikai personīgo inventāru. Ja tiek izmantots citai personai piederošs inventārs, tad pirms inventāra nodošanas citai personai un pirms fizisko aktivitāšu norises uzsākšanas veicama tā dezinfekcija.
19. Treniņu vadītājiem/treneriem nodrošināt, ka treniņa dalībnieki pirms un pēc treniņa lieto dezinfekcijas līdzekļus;
20. Apmeklētājiem ievērot citus fiziskās distancēšanās un epidemioloģiskās drošības pasākumus;
21. Ieiet un iziet no treniņu zonas, tikai pa tam paredzēto vietu.
22. Nedrūzmēties un pēc treniņa uzreiz atstāt treniņu zonu un stadiona teritoriju;
23. Ievērot treneru norādījumus.
24. ĀBJSS, kā arī visiem treneriem organizēt savas treniņu grupas plūsmu, lai tā nepārklātos ar citu treniņu grupu;
25. Iedzīvotāji drīkst izmantot tikai paredzētās treniņu zonas un tikai gadījumā, ja tur vairs nenotiek sporta skolas treniņu nodarbības, kā arī ievērot katras zonas maksimāli pieļaujamo personu skaitu.
26. Aizliegtas citas ar konkrēto fizisko aktivitāšu norisi nesaistītas pulcēšanās Stadionā un pie tā.
27. Aizliegts lietot āra trenažierus un vingrošanas rīkus.
28. Netiek pieļauta cilvēku drūzmēšanās pie tualetēm.
29. Nav pieļaujama koplietošanas dzērienu vai uzkodu vietu organizēšana.

**IV. Noslēguma jautājumi**

1. Stadiona iekšējās kārtības noteikumi ir publiski pieejami Ādažu novada Stadiona teriotrijā.
2. Kontroli par šo noteikumu ievērošanu ir tiesīgi veikt Domes vadība, darbinieki un ĀSC darbinieki, kā arī Valsts un pašvaldības policija.
3. Stadiona iekšējās kārtības noteikumu neievērošanas gadījumā, pasākumu atbildīgajām personām ir tiesības apmeklētāju neielaist stadionā vai izraidīt no tā.
4. Gadījumā, ja apmeklētājs pārkāpj šos noteikumus, kā arī Latvijas Republikas normatīvos aktus, iestājas administratīvā, civiltiesiskā vai krimināltiesiskā atbildība.
5. Stadiona apmeklētājiem ir jārespektē atbildīgo personu pamatotās prasības.
6. Dome nezuņemas materiālo un juridikso atbildību par šajos noteikumos minēto prasību un nosacījumu neievērošanu.
7. Stadiona teritorijā tiek veikta video novērošana.